கேள்வி: அன்பில் மகேஷ் பொய்யாமொழி - அரசியல் குறித்து விரிவாக சொல்லுங்கள்.
பதில்: பொய்யாமொழி அவர்கள் திராவிட முன்னேற்றக் கழகத்தின் (திமுக) முன்னாள் சட்டமன்ற உறுப்பினர் அன்பில் பொய்யாமொழி மூத்த மகனும், முன்னாள் திராவிட முன்னேற்றக் கழகத்தின் (திமுக) அமைச்சர் அன்பில் பி. தர்மலிங்கம் பேரனுமாவார். இவரின் சித்தப்பா அன்பில் பெரியசாமியும் ஓர் அரசியல்வாதி ஆவார். திராவிட முன்னேற்றக் கழகத்தின் இளைஞரணிச் செயலாளரும், சேப்பாக்கம் சட்டமன்றத் தொகுதியின் உறுப்பினர் உதயநிதி ஸ்டாலினின் நண்பரும் ஆவார். இரு குடும்பங்களுக்கு இடையே பல பதின்ம ஆண்டுகளாக நீடிக்கும் நட்பு தாத்தா அன்பில் பி. தர்மலிங்கம், மு. கருணாநிதி காலம் தொடங்கி தந்தை அன்பில் பொய்யாமொழி, மு.க.ஸ்டாலின், இப்போது மகன்கள் அன்பில் மகேஷ் பொய்யாமொழி மற்றும் உதயநிதி ஸ்டாலின் என மூன்று தலைமுறைகளாக அறியப்படுகிறது. 2016-ஆம் ஆண்டு நடைபெற்ற தமிழக சட்டசபைக்கான தேர்தலில் திருவெறும்பூர் (சட்டமன்றத் தொகுதி) திராவிட முன்னேற்றக் கழகம் வேட்பாளராகப் போட்டியிட்டுத் தமிழ்நாடு சட்டப் பேரவை தேர்ந்தெடுக்கப்பட்டார். திமுகவின் திருச்சி தெற்கு மாவட்டச் செயலாளராகவும் உள்ளார். 2021-ஆம் ஆண்டு ஏப்ரல் ஆறாம் தேதி நடைபெற்ற 16-ஆவது தமிழ்நாடு சட்டப்பேரவைத் தேர்தலில் மீண்டும் திருவெறும்பூர் (சட்டமன்றத் தொகுதி) இரண்டாவது முறையாகப் போட்டியிட்டுச் சட்டமன்ற உறுப்பினராகத் தேர்வு செய்யப்பட்டார். திராவிட முன்னேற்றக் கழகத்தின் அமைச்சரவையில் பள்ளிக் கல்வித் துறை அமைச்சராகத் தேர்வு செய்யப்பட்டார். இவர் 2021 மே மாதம் ஏழாம் தேதி அன்று பதவியேற்றார்.[https://www.bbc.com/tamil/india-57010551 தமிழ்நாட்டின் புதிய அமைச்சர்கள் யார், யார்? முழு விவரம், ]பிபிசி 2021 மே 6 {|class="sortable wikitable"style="font-size: 90%" |- !தேர்தல்கள் !தொகுதி !கட்சி !முடிவு !வாக்கு சதவிகிதம் !எதிர்க்கட்சி வேட்பாளர் !எதிர்க்கட்சி !எதிர்க்கட்சி வாக்கு சதவிகிதம் |- |தமிழ்நாடு சட்டமன்றத் தேர்தல், 2016|||திருவெறும்பூர் (சட்டமன்றத் தொகுதி)||திராவிட முன்னேற்றக் கழகம்||||46.98||டி. கலைச்செல்வன்||அனைத்திந்திய அண்ணா திராவிட முன்னேற்றக் கழகம்||37.85 |- |தமிழ்நாடு சட்டமன்றத் தேர்தல், 2021|||திருவெறும்பூர் (சட்டமன்றத் தொகுதி)||திராவிட முன்னேற்றக் கழகம்||||53.48||ப. குமார்||அனைத்திந்திய அண்ணா திராவிட முன்னேற்றக் கழகம்||28.27 |}